《次韵何叔信二月蜡梅犹盛之作》
宋代·赵蕃

江梅未醒如冻蝇，蜡梅先折能宁馨。江梅既开瘦欲绝，蜡梅吐香方未歇。

几思觅句摅襟期，嫌如蔬笋伤肝脾。君诗与花辱俱见，却悔临渊祇痴羡。

君因此花诗再题，过读快若垢得篦。从渠见者不著目，亦胜长安纷市鬻。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。